Adisadel College

**Adisadel College**, a dodowara frɛ no "Adisco", yɛ Anglican mbanyinfo skuul a ɔwɔ Oguaa, Ghana . Owura Rt. Rev. Nathaniel T Hamlyn na ɔdze bɔbɔɔ adze wɔ afe 1910 mu. Adisadel College ka nsɔwdo skuul a enyin wɔ Ghana, nna ɔtɔ do du wɔ skuul ahorow ɔha (100) a wɔwɔ Ebibiman mu wɔ Africa Almanac mu wɔ 2003 mu, ɔnam nwomasua pa, esuafo nkitahodzi, ahoɔdzen na edzikanfo a woewie skuul no, skuul ne dzin, intanɛtse na nsɛnka ahorow a ɔda edzi no ama skuul no agye dzin. Ɔnkyɛree biara na wɔbɔɔ hɔn abawdo dɛ wɔka skuul ahorow a wɔbɔ hɔn ho mbɔdzen wɔ Ghana ho, ɔnam WAEC nkyerɛkyerɛmu ntsi, na ɔyɛ YEN 2024 ma yɛtse ase dɛ, ɔyɛ nsɔwdo skuul a ɔbɔ no ho mbɔdzen papaapa wɔ Oguaa.

## Abakɔsɛm
Wɔtseew Adisadel College wɔ afe 1910 wɔ dan bi a wɔfrɛ no Topp Yard mu, a ɔbɛn Christ Church School, a ɔwɔ Oguaa Aban n'apaamu hɔ. Wɔdze mbanyin 29 na wɔdze hyɛɛ ase, na afe 1935 mu no, obenyaa esuafo 200. Maxwell Fry na Jane Drew buei skuul adan no mu wɔ afe 1950 mu. Esuafo no dodow bɛyɛɛ 545, wɔ aber a skuul no dzii mfe eduonum wɔ afe 1960 mu. Kɛpem ber a skuul no dzii mfe ɔha wɔ afe 2010 mu no, nna Adisadel wɔ esuafo beyɛ 1500 a wɔda skuul hɔ na akyerɛkyerɛfo eduokron ebiasa(93ɔ.

Nyimpa a ɔtsew skuul yi nye  Rt.Rev.Nathaniel Temple Hamlyn a nna ɔyɛ Anglican sofo panyin a ɔhwɛ Anglican asor a ɔwɔ Nkran do wɔ afe aha akron na awotwe mu dze kesi afe aha akron na 10. Nna Hamlyns n'enyisoadzehu nye dɛ nkyɛ ɔbɛtsew skuul a  wɔdze bɛtsetse Anglican asor no mu mba na asan so ayɛ bea a wɔ dze bɛtsetse asorfo

Sɛ wɔyi mfantsipim fir hɔ a,Adisadel college na ɔyɛ skuul a ɔtɔ do ebien a eyin wɔ ɔman yi mu a abɛyɛ mansotwe wɔ anglican na methodist asor ntamu wɔ ma eyin ho wɔ afe aha awotwe na edoson esia mu.Adisco ka skuul a age dzin yie wɔ sub-Saharan Africa.

Skuul atar a esuafo hyɛ dze kɔ skuul yɛ shirt a wɔ dze tuntum na fitaa ayɛ mu nsesane na nika tuntum a ɔyɛ skuul yi n'ahosu.Dem atar yi su ama skuul yi esuafo  few dzin dɛ "zebra boys". Ansana wɔre bɛhyɛ dem atar yiwɔ afe aha agron edugron mu no nna esuafe a wɔwɔ  mankow kor dze kosin mankow enum no hyɛ shirt blue na nika brown na esuafo a wɔwɔ mankow esia no so hyɛ fhirt    fufuu na nika brown.adisadel nye skuul a odzi kan wɔ Ghana a wɔyɛ atar soronko ma hɔn esuafo banodzefo. skuul banodzenyi payin no hyɛ kokoo n'bezekyr no hyɛ green na banodzefo a aka no so hyɛ blue . iyi atsena hɛ fir tsetse dze besi ndɛ.

### Skuul Afadze
Skuul afadze no yɛ tumtum na fitaa a ɔyɛ atar na nika tumtum, iyi kyerɛ College n'ahosu. Dɛm ahosu yi a ɔdansew yi ama hɔn dzin yi Zebra boys iyi yɛ dɛ wɔdze skuul atar yi baewɔ afe 1990 mu, nkan no eusafo a wɔwɔ gyinapɛn kor kosi gyinapɛn enum no nna wɔhyɛ atar bluu na beraw nika, nna hɔn a wɔwɔ gyinapɛn esia no so hyɛ atar fitaa na beraw nika. Adisadel College yɛ nsɔwdo skuul a wɔwɔ Ghanaman abakɔsɛm mu a ɔyɛɛ adze fofor maa skuulfo akandzifo - kɔkɔɔ ma akandzifo etsitsir no, bluu ma akandzifo nkaa no, na ahabanmon ma abadziekyirfo no - na dɛm adze yi etsim hɔ bɛpem ndɛ.

## Skuul Mpanyimfo

## Nsɛm a wɔdze ato gua

* Adisadel On The Hill: The History (1910–2010) - by John Samuel Pobee, Vicar General of the Anglican Diocese of Accra. This book was published and launched in March 2010 to coincide with the school's centenary anniversary.
* The Owl is a monthly newsletter for students and alumni of Adisadel College.
* Reminiscences of Adisadel - A short historical sketch of ADISADEL COLLEGE published in 1980, by G. McLean Amissah.

Publication: Reminiscences Of Adisadel College 1970-1975 Editors: Dr Paul Mensah; Dr Kwesi Bentum Date: 2017  Publisher: Buck Press Ltd, Accra, Ghana.

## Esuafo a woewie skuul yi
*Atsekel a odzimu: Esuafo a woewie* Adisadel College

* Ɔmanpanyin: Akwasi Amankwa Afrifa
* Abɔdzemunyasapɛnyi: Ave Kludze, Thomas Mensah, Nii Quaynor
* Ɔkasafo a ɔwɔ mbrahyɛbeguafie: Rt.Hon Jacob Hackenburg Griffiths-Randolph, Rt.Hon Ebenezer Sekyi-Hughes
* Ɔtsembuafo: Justice George Kingsley Acquah, Justice Philip Edward Archer, Justice Edward Kwame Wiredu and Justice Robert John Hayfron-Benjamin(Botswana)
* Ɔtsemnuafo a ɔwɔ Ghana Asɛndzibea baatan: Justice Koi Larbi, Justice Henry K. Prempeh, Justice Charles Hayfron-Benjamin and Justice Anselmus Kludze
* Attorney-Generals of Ghana: Edward Nathaniel Moore, Godfred Yeboah Dame

## Mpenpen yi abadobɔdze ahorow

* Wodzii kan wɔ 2016 National Science and Maths Quiz 
* Wodzii kan wɔ 2016, 2017, 2018, and 2019 editions of the National Hockey Championship / Citizens International Inter-Schools (CIIS) Hockey fiesta.
* Wodzii kan wɔ 2021 National Robotics Championship.

## External links

* Adisadel College, Cape Coast, Ghana
* Adisadel Old Boys Association (AOBA)

## Mboa adze


Nkyekyεmu:Ghana Nsɔwdo Skuul
Nkyekyεmu:Aban skuul ahorow a wɔwɔ Ghana